રશિયા અને ચાઇના નોર્થ વિયેતનામને સપોર્ટ કરતા હતા. લડાઇમાં ૧૯૬૨થી ૧૯૭૩ સુધી અમેરિકાએ સતત હવાઇહુમલા કરેલા. યુએસનાં વિમાનોએ વિયેતનામ પર રીતસરની બોમ્બવર્ષા જ કરી હતી. આંકડા બતાવે છે કે જુદાજુદા સમયે થયેલા ૫.૮૦ લાખ બોમ્બમારામાં ૨૭૦૦ લાખ જેટલા ક્લસ્ટર બોમ્બ ઝીંક્યા હતા. આ બોમ્બમાંથી ઘણા ફૂટ્યા જ ન હતા. એક અંદાજ મુજબ ૮૦૦ લાખ જેટલા બોમ્બ ફૂટ્યા વગર જ રહી ગયા હતા. ૧૯૭૫માં યુદ્ધ ખતમ થયું તે પછી સતત આ બોમ્બ ફૂટતા રહ્યા છે. હજુ માત્ર ૧ ટકો જેટલા જ બોમ્બને ડિફ્યુઝ કરી શકાયા છે. ઇન્ટરનેશનલ પ્રેશરને કારણે અમેરિકા નાણાં આપતું હતું પરંતુ સમસ્યાનો ઉકેલ આવતો ન હતો. આ વખતે જી-૨૦ સમિટ દરમિયાન જ અમેરિકી પ્રમુખ ઓબામાએ ૯૦ મિલિયન ડૉલરનો ખર્ચ કરવાની જાહેરાત કરી જે આગામી ત્રણ વર્ષમાં ખર્ચવામાં આવશે.